b'\n_START_ARTICLE_\nGrana padano\n_START_SECTION_\nForma\n_START_PARAGRAPH_\nDe forma cil\xc3\xadndrica amb la superf\xc3\xadcie llisa i un di\xc3\xa0metre entre 35 i 45 cm amb una al\xc3\xa7ada de 18 a 25 cm. La crosta \xc3\xa9s groga i la pasta granulosa (d\'on ve el nom de grana).\n_START_SECTION_\nOrigen hist\xc3\xb2ric\n_START_PARAGRAPH_\nT\xc3\xa9 un origen medieval elaborat pels monjos per tal de conservar la llet de les vaques amb la qual est\xc3\xa0 fet.\n_START_SECTION_\nTransformaci\xc3\xb3\n_START_PARAGRAPH_\nEl Grana Padano \xc3\xa9s un formatge de pasta dura i de pasta cuita. La llet de vaca parcialment descremada es posa en una gran olla d\'aram de 12 hectolitres de capacitat i s\'escalfa mitjan\xc3\xa7ant vapor. El quall que es fa servir \xc3\xa9s natural. El producte quallat s\'embolica en una tela de lli i s\'acaba de fer en una cambra calenta. Se li posa un segell identificatiu amb el nom de"Grana Padano", el codi de l\'empresa i la sigla de la prov\xc3\xadncia i any de producci\xc3\xb3. A m\xc3\xa9s a cada forma s\'aplica una placa de case\xc3\xafna amb un codi. _NEWLINE_Despr\xc3\xa9s de 48-72 hores les formes s\xc3\xb3n immerses en salmorra durant 20-25 dies. Despr\xc3\xa9s reposen per un per\xc3\xadode que va d\'un m\xc3\xadnim d\'un any (grana giovane) a m\xc3\xa9s de dos anys (Grana Riserva). _NEWLINE_Una forma de grana padano DOP ha de pesar obligat\xc3\xb2riament entre 24 kg i 40 kg.'